== Eftermæle ==
[[Fil:Edward Teller After Dark 3rd July 1987.JPG|thumb|Edward Teller i et tv-interview i 1987]]
Teller var en kontroversiel person i sin samtid. Dele af Tellers forskning anerkendes generelt som væsentligt og banebrydende, bl.a. arbejdet vedrørende [[Jahn-Teller effekten]] og overfladefysikken.<ref name=autogeneret2 /> Tellers ihærdige støtte til våbenkapløbet gjorde det imidlertid nemt for kritikere at marginalisere ham som en "gal videnskabsmand". Han modtog i 1991 "Fredsprisen" ved den satiriske [[Ig Nobelprisen|Ig Nobelpris]] for sin "livslange indsats for at ændre forståelsen af begrebet "fred" som vi kender det".<ref>{{Cite web |url=http://www.improbable.com/ig/ig-pastwinners.html#ig2000 |title=Liste over vindere af Ig Nobelprisen |access-date= 4. juli 2013 |archive-date= 1. februar 2013 |archive-url=https://www.webcitation.org/6E6nKQgKz?url=http://www.improbable.com/ig/ig-pastwinners.html#ig2000 |url-status=live }}</ref> Teller er flere gange nævnt som inspiration for karakteren 'Dr. Strangelove' i [[Dr. Strangelove|filmen af samme navn]] fra 1964.<ref name=StanfordDeath/>
Fysik Kultur Organisationer Naturvidenskab Uddannelsesinstitutioner Universiteter